Air Transport Wing Aalborg, der står for lufttransport over hele verden, får fornemt besøg på fredag. Det er nemlig Hendes Majestæt Dronning Margrethe, der overrækker flyvestationen deres nye fane. Dronning Margrethe ankommer med en af flyvevåbnets egne helikoptere om morgenen. Med til faneceremonien er blandt andet også forsvarschef Jesper Helsø samt chefen for Flyvertaktisk Kommando, generalmajor Stig Østergaard Nielsen. Air Transport Wing Aalborg udfører missioner til at støtte hærens internationale operationer, nødhjælpsmissioner, fiskeriinspektion ved Færøerne og Grønland, havmiljøovervågning af de danske farvande samt flyvninger for kongehus og regering.

Opsummering:
Nordjysk flyvestation får overrakt ny fane af Hendes Majestæt på fredag